
       Nr. 12469/21.07.2025
REFERAT DE APROBARE 
privind aprobarea  încheierii unui Protocol-cadru de colaborare între societatea ECOLOGIC 3R AMBALAJE S.A. și COMUNA CORNETU în vederea valorificării prin reciclare a deșeurilor de ambalaje provenite din deșeurile rezultate la nivelul comunei Cornetu, județul Ilfov


Având în vedere necesitatea implementării prevederilor legale referitoare la răspunderea extinsă a producătorului, precum și atribuțiile unităților administrativ-teritoriale privind gestionarea serviciului de salubrizare,                   este oportună aprobarea unui Protocol-cadru de parteneriat cu organizațiile autorizate să implementeze această responsabilitate.  
Potrivit art. 16 alin. (9) lit. g) și art. 20 alin. (5) lit. c) din Legea nr. 249/2015 privind modalitatea de gestionare a ambalajelor și a deșeurilor de ambalaje, organizațiile REP au obligația de a acoperi costurile aferente colectării, transportului, sortării și valorificării deșeurilor de ambalaje, gestionate prin operatorii de salubrizare. 
În paralel, art. 60 din Ordonanța de Urgență a Guvernului nr. 92/2021 privind regimul deșeurilor, stabilește obligația autorităților publice locale de a încheia parteneriate și de a solicita acoperirea acestor costuri fără a impune sarcini financiare suplimentare asupra utilizatorilor serviciilor publice.  
Protocolul-cadru propus vizează reglementarea raporturilor contractuale cu organizațiile REP, astfel încât Comuna Cornetu să poată recupera costurile nete pentru activitățile de colectare, transport, stocare temporară și sortare a deșeurilor de ambalaje care au intrat în fluxurile de reciclare și valorificare. 
Măsura este necesară pentru alinierea la cerințele naționale și europene privind economia circulară, dar și pentru reducerea presiunii financiare asupra bugetului local. 
 Prin adoptarea acestui proiect de hotărâre se creează cadrul legal pentru colaborarea cu organizațiile REP, se sprijină îmbunătățirea serviciului de salubrizare asigurându-se atingerea țintelor de reciclare impuse prin reglementările naționale.   
Luând în considerare prevederile art. 139 alin. (1)  din O.U.G. nr. 57/2019 privind Codul administrativ, cu modificările și completările ulterioare, supun spre dezbatere și aprobare, Consiliului Local al Comunei Cornetu, proiectul de hotărâre privind aprobarea Protocolului-cadru de parteneriat vizând acoperirea costurilor nete pentru colectarea și transportul, stocarea temporară, sortarea deșeurilor de ambalaje intrate în instalații de valorificare prin reciclare/valorificare energetică sau incinerare cu recuperare de energie la nivelul Comunei Cornetu, județul Ilfov.

